Fantomas

Fantomas () je francúzsko-talianska dobrodružná komédia z roku 1964, režírovaná André Hunebellom.

Je to prvý diel z trilógie o Fantomasovi, v ktorom v hlavných úlohách účinkovali Jean Marais, Louis de Funès a Mylène Demongeot.

Dej 
Záhadný a nepolapiteľný Fantomas sa stáva hlavným nepriateľom pre Francúzsko. Našťastie je tu geniálny komisár Juve, ktorý ubezpečuje všetkých občanov, že zločinca dostane. Novinár Fandor a jeho snúbenica Hélène neveria, že táto postava vôbec existuje. Ale čoskoro sa všetci presvedčia, že to s Fantomasom nebude také jednoduché.

Herecké obsadenie  

 Jean Marais – novinár Jérôme Fandor / Fantomas / lord Geoffrey Shelton / starý dozorca
 Louis de Funès – komisár Paul Juve
 Mylène Demongeot – Hélène Gurn
 Jacques Dynam – inšpektor Michel Bertrand
 Robert Dalban – šéfredaktor Parížskeho kuriéra
 Marie-Hélène Arnaud – lady Maud Beltham
 Anne-Marie Peysson – TV moderátorka
 Christian Toma – inšpektor Pierre
 Michel Duplaix – inšpektor Léon
 Andrée Tainsy – asistentka modeliek
 Hugues Wanner – pán Royer (predajca šperkov)
 Henri Attal – Fantomasova stráž
 Jacques Berger – riaditeľ kasína
 Pierre Collet – policajt ktorý zadržal komisára Juva
 Henri Guégan – ?
 Rudy Lenoir – plešatý divák na prehliadke šperkov / dozorca vo väzení
 Jacques de Lanoye – generálny tajomník zväzu klenotníkov
 Jean Minisini – Fantomasova stráž
 Bernard Musson – policajt ktorý zadržal komisára Juva
 Dominique Zardi – Fantomasova stráž
 Georges Adet – identifikačný svedok
 Jean-Louis Allibert – minister čítajúci noviny
 Andrès – identifikačný svedok
 Marc Arian – hráč v kasíne / divák na prehliadke šperkov
 André Auguet – hráč v kasíne
 André Badin – Julien (zamestnanec klenotníctva)
 Charles Bayard – vyslúžilý vojak s monoklom
 André Bézu – dozorca vo väzení
 Jean Blancheur – identifikačný svedok
 Jean-Paul Blonday – divák na prehliadke šperkov
 Philippe Castelli – policajt
 Michel Charrel – Fantomasova stráž
 Yvan Chiffre – Fantomasova stráž
 Henri Coutet – identifikačný svedok
 Marcel Cuminatto – pokladník v kasíne
 Albert Daumergue – divák na prehliadke šperkov
 Gil Delamare – motorkár
 Gabrielle Doulcet – identifikačná svedkyňa
 Renée Duchateau – identifikačná svedkyňa
 André Dumas – ?
 Marius Gaidon – policajt na komisariáte
 André Hunebelle – ?
 Rémy Julienne – kaskadér Jeana Maraisa (scény na motorke)
 Roger Lecuyer – divák na prehliadke šperkov
 Jean Luisi – ?
 Gaston Meunier – hráč v kasíne
 Louisette Rousseau – čitateľka novín
 Jean Sunny – kaskadér Jeana Maraisa (scény v aute)
 Jacques Van Dooren – Fantomasova stráž

Filmový štáb  

 Réžia – André Hunebelle
 Pomocný režisér – Jacques Besnard
 Asistenti réžie – Jean-Pierre Desagnat, Jean-Pierre Cazenave, Josée Dayan
 Scenár – Jean Halain, Pierre Foucaud
 Dialógy – Jean Halain
 Námet – Marcel Allain (kniha), Pierre Souvestre (kniha)
 Kamera – Marcel Grignon
 Hudba – Michel Magne
 Producenti – Alain Poiré, Paul Cadéac
 Strih – Jean Feyte
 Zvuk – René-Christian Forget
 Scénograf – Paul-Louis Boutié
 Vedúci výroby – Cyril Grize, Roger Boulais
 Kameraman – André Domage
 Kostýmy – Mireille Leydet
 Make up – René Daudin, Blanche Picot
 Masky – Gérard Cogan
 Skript – Charlotte Lefèvre, Marie-Thérèse Cabon
 Fotograf – Roger Corbeau
 Kaskadéri – Gil Delamare, Rémy Julienne, Claude Carliez, Jean Sunny, Marcel Gallon

Zaujímavosti  

 Vo Francúzsku prišlo na film 4 492 419 divákov, čím sa stal za rok 1964 piatym najnavštevovanejším filmom vo Francúzsku.
 Pôvodne mal úlohu komisára Juva hrať Bourvil, ale kvôli zdravotným dôvodom úlohu odmietol.
 Keď sa v zábere objavia spolu novinár Fandor aj Fantomas, ten zozadu je vždy Christian Toma, ktorý hrá vo filme aj jedného z inšpektorov.
 Natáčanie sa začalo 15. júla 1964 a skončilo 7. septembra 1964.
 Zábery klenotníctva „Van Cleef & Arpels“ sa natáčali na adrese Place Vendôme 24 v Paríži, scény s výstavou šperkov sa konali na Avenue des Champs-Élysées 50 a nebezpečná cesta po ktorej novinár Fandor šoféruje auto bez bŕzd je D2, Gémenos.
 V románe Fantomas používal iba škrabošku. S nápadom zelenomodrej masky prišiel samotný Jean Marais a režisérovi sa to zapáčilo.
 Maskovanie Jeana Maraisa bolo veľmi zložité, niekedy trvalo až dve hodiny, kým sa podarilo dokončiť masku Fantomasa.
 Marcel Allain, spoluautor hororového románu o Fantomasovi, žaloval tvorcov, že mu znehodnotili knihu a z hororu urobili parodickú komédiu. Nakoniec žalobu vyhral a bola mu vyplatená kompenzácia.
 Vo filme si Fantomas menil masky, aby oklamal políciu. Podobne si menil masky aj Dr. Kananga o 9 rokov neskôr v bondovke Žiť a nechaj zomrieť z roku 1973.
 V českom znení účinkovali:
 František Filipovský – Louis de Funès
 Vladimír Ráž – Jean Marais
 Miroslav Moravec – Jean Marais (Fantomas)
 Jorga Kotrbová – Mylène Demongeot
 Jaroslav Moučka – Jacques Dynam
 V českom znení neboli filmy nadabované chronologicky, takže prvý diel trilógie sa daboval ako posledný.
 Samotný Louis de Funès povedal, že by chcel mať taký dobrý hlas ako mal Filipovský.
 Vo francúzštine daboval Fantomasa francúzsky herec Raymond Pellegrin.
 Povedali by ste, že Jean Marais je o jeden rok starší ako Louis de Funès?
 V scéne keď Fantomas kradne šperky z výstavy, na pozadí zaznie hudba z filmu Poklad na Striebornom jazere z roku 1962.
 Louis de Funès pri natáčaní scény, keď sa držal žeriavu si bolestivo natiahol rameno. V skutočnosti visel iba jeden meter nad zemou.
 Jean Marais robil väčšinu kaskadérskych kúskov vo filme sám, okrem jazdy na motorke a v aute, kde ho zastupoval kaskadér Rémy Julienne, alebo Jean Sunny. Na rozdiel od neho, Louisa de Funèsa museli kaskadéri zastupovať často.
 Na filme spolupracovali Rémy Julienne a Claude Carliez, ktorí robili kaskadérov aj k pár bondovkám.
 Auto, ktoré novinár Fandor ukradol na čerpacej stanici pri prenasledovaní Fantomasa je BMW 507, dodávka v ktorej sú Juve a Fandor ako rukojemníci je Citroën Type HY Currus. Auto ktoré dovezie lorda Sheltona a lady Belthamovú do klenotníctva je Rolls-Royce Silver Cloud III.
 V prvom filme vôbec nebolo spomenuté meno novinára Fandora, to sa dozvedáme až v druhom pokračovaní.
 Scenárista Jean Halain je synom režiséra André Hunebella.
 Louis de Funès dostal za film honorár 200 000 frankov, Jean Marais dostal 300 000 frankov, Mylène Demongeot len 33 000 frankov a Jacques Dynam 12 000 frankov.

Chyby vo filme  

 Keď sa novinár Fandor a Hélène ocitnú na vrchole kopca s autom od lady Belthamovej, môžeme vidieť lístok za stieračom, ale v ďalšom zábere tam už nie je.
 V scéne keď novinár Fandor a snúbenica Hélène idú v aute, ktoré nemá brzdy je zreteľne vidieť že auto v istých chvíľach brzdí.
 Keď Fantomas prevrtával podlahu aby dal uspávací plyn do miestnosti zo šperkami ako to, že ho nikto nepočul?

Referencie

Iné projekty 

Filmy z 1964
Francúzske filmové komédie
Talianske filmové komédie
Filmy podľa názvu

Externé odkazy